Document ID: /roh_data/filtered/fineweb-2-filterrobots_roh.jsonl.gz/22829

Dapi ch'il parlament svizzer ha annunzià in'offensiva solara, han producents d'energia annunzià in'ovra solara suenter l'autra. Er en il chantun Grischun èn actual almain plans per nov ovras publicas. Per ils producents spetgan numnadamain subvenziuns generusas da la Confederaziun.
Survista en il Grischun
Betg tuttas ovras ch'èn planisadas han las medemas dimensiuns. Ils pli gronds èn ils plans per las ovras a Savognin, Mustér, Scuol, Laax, Glion e Samedan. Dimensiuns mudestas han percunter ils plans a Trun.
Per ovras che dumognan d'ir a la rait avant il 2026 spetgan grondas subvenziuns. I dat dentant en general restituziuns singularas per indrizs solars (er per pitschens) ed in levgiament dal process da lubientscha en general. Quai fin che la finamira da la Confederaziun è ademplida per in tschert quantum d'energia regenerabla.